**ČETVRTE IZMJENE I DOPUNE PRORAČUNA GRADA DUBROVNIKA ZA 2019. GODINU UPRAVNOG ODJELA ZA POSLOVE GRADONAČELNIKA**

Za rashode Upravnog odjela za poslove gradonačelnika Proračunom Grada Dubrovnika za 2019. godinu drugim rebalansom planirano je 91.616.500,00 kuna. Četvrtim rebalansom Proračuna Grada Dubrovnika za 2019. godinu planirana sredstva se smanjuju za 1.400.000,00 kuna te novi plan iznosi 90.216.500,00 kuna.

**GLAVA 02200 - URED GRADONAČELNIKA**

|  |  |  |  |
| --- | --- | --- | --- |
| **GLAVA** | Plan | Razlika | Novi plan |
| 2-2 URED GRADONAČELNIKA | 27.792.400,00 | 648.000,00 | 28.440.400,00 |
| **PROGRAM** |  |  |  |
| 18009 - REDOVNA DJELATNOST UREDA GRADONAČELNIKA | 26.248.700,00 | 613.000,00 | 26.861.700,00 |
| **AKTIVNOST/PROJEKT** |  |  |  |
| 18009001 - PROTOKOL I INFORMIRANJE | 6.305.000,00 | 863.000,00 | 7.168.000,00 |
| 18009004 – PRORAČUNSKA ZALIHA | 150.000,00 | -100.000,00 | 50.000,00 |
| 18009005 – JAMSTVENA ZALIHA | 200.000,00 | -150.000,00 | 50.000,00 |

|  |  |  |  |
| --- | --- | --- | --- |
| **PROGRAM** |  |  |  |
| 180110 - ZAŠTITA OD POŽARA, ZAŠTITA NA RADU I CIVILNA ZAŠTITA | 1.543.700,00 | 35.000,00 | 1.578.700,00 |
| **AKTIVNOST/PROJEKT** |  |  |  |
| 18011001 - ZAŠTITA OD POŽARA | 310.000,00 | 20.000,00 | 330.000,00 |
| 18011002 – ZAŠTITA NA RADU | 683.700,00 | -235.000,00 | 448.700,00 |
| 18011003 – CIVILNA ZAŠTITA | 550.000,00 | 250.000,00 | 800.000,00 |

Četvrtim rebalansom glave 02200 – Ured gradonačelnika, rashodi se povećavaju za 648.000,00 kuna. Na programu 009 – Redovna djelatnost Ureda gradonačelnika, rashodi se povećavaju za 613.000,00 kuna, a na programu 011 – Zaštita od požara, zaštita na radu i civilna zaštita, rashodi se povećavaju za 35.000,00 kuna.

U okviru programa 009 – Redovna djelatnost Ureda gradonačelnika, na aktivnosti 009001 – Protokol i informiranje, sredstva se povećavaju za 863.000,00 kuna. Na kontu 323 - Rashodi za usluge, sredstva se povećavaju za 547.000,00 kuna, a odnose se na usluge promidžbe i informiranja te ostale usluge vezane za organizaciju protokolarnih događanja. Na kontu 329 – Ostali nespomenuti rashodi poslovanja, sredstva se povećavaju za 226.000,00 kuna, a troškovi se odnose na reprezentaciju i tuzemne članarine. U okviru iste aktivnosti otvara se novi konto 363 – Pomoći unutar općeg proračuna te se osiguravaju sredstva u iznosu od 90.000,00 kuna, a za tekuće pomoći općinskim proračunima.

Na aktivnosti 009004 – Proračunska zaliha, sredstva se smanjuju za 150.000,00 kuna.

S obzirom da tvrtke uredno otplaćuju kreditne obveze sredstva planirana na aktivnosti 009005 - Jamstvena zaliha smanjuju se za 150.000,00 kuna.

U okviru programa 011 – Zaštita od požara, zaštita na radu i civilna zaštita, na aktivnosti 011001 - Zaštita od požara, na kontu 323 – Rashodi za usluge sredstva se povećavaju za iznos od 20.000,00 kuna.

Unutar aktivnosti 011002 – Zaštita na radu, na kontu 322 - Rashodi za materijal i energiju, sredstva se smanjuju u iznosu od 90.000,00 kuna. Na kontu 323 – Rashodi za usluge, sredstva se smanjuju u iznosu od 145.000,00 kuna.

Na aktivnosti 011003 - Civilna zaštita, rashodi se povećavaju za iznos od 250.000,00 kuna. Na kontu 322 - Rashodi za materijal i energiju, sredstva se povećavaju u iznosu od 55.000,00 kuna, dok se na kontu 323 - Rashodi za usluge, sredstva smanjuju za 85.000,00 kuna. Na kontu 329 – Ostali nespomenuti rashodi poslovanja, sredstva se smanjuju za 10.000,00 kuna. Na kontu 381 – Tekuće donacije, povećava se iznos za 250.000,00 kuna za tekuće potrebe Hrvatske gorske službe spašavanja. Sredstva na kontu 422 - Postrojenje i oprema povećavaju se za iznos od 40.000,00 kuna.

**GLAVA 02300 – OPĆI RASHODI UPRAVE**

|  |  |  |  |
| --- | --- | --- | --- |
| **GLAVA** | Plan | Razlika | Novi plan |
| 2-3 OPĆI RASHODI UPRAVE | 63.824.100,00 | -2.048.000,00 | 61.776.100,00 |
| **PROGRAM** |  |  |  |
| 18005 - REDOVNA DJELATNOST GRADSKE UPRAVE | 58.744.100,00 | -1.298.000,00 | 57.446.100,00 |
| **AKTIVNOST/PROJEKT** |  |  |  |
| 18005001 – ADMINISTARCIJA I UPRAVLJANJE | 46.099.100,00 | -1.340.000,00 | 44.759.100,00 |
| 18005002 – MATERIJALNI I FINANCIJSKI RASHODI | 12.645.000,00 | 42.000,00 | 12.687.000,00 |
| **PROGRAM** |  |  |  |
| 18006 – INFORMATIZACIJA GRADSKE UPRAVE | 4.455.000,00 | -1.190.000,00 | 3.265.000,00 |
| **AKTIVNOST/PROJEKT** |  |  |  |
| 18006001 – RAČUNALNA OPREMA | 200.000,00 | 160.000,00 | 360.000,00 |
| 18006002 – RAČUNALNI PROGRAMI | 4.000.000,00 | 1.400.000,00 | 2.600.000,00 |
| 18006001 – MREŽNA I KOMUNIKACIJSKA OPREMA | 255.000,00 | 50.000,00 | 305.000,00 |
| **PROGRAM** |  |  |  |
| 18007 – OPREMA I NAMJEŠTAJ ZA GRADSKU UPRAVU | 625.000,00 | 440.000,00 | 1.065.000,00 |
| **AKTIVNOST/PROJEKT** |  |  |  |
| 18007001 – OPREMA I NAMJEŠTAJ | 570.000,00 | 340.000,00 | 910.000,00 |
| 18007002 – PRIJEVOZNA SREDSTVA | 55.000,00 | 100.000,00 | 155.000,00 |

Četvrtim rebalansom glave 02300 – Opći rashodi uprave, rashodi se smanjuju za 2.048.000,00 kuna. Na programu 005 – Redovna djelatnost Gradske uprave, rashodi se smanjuju za 1.298.000,00 kuna, na programu 006 – Informatizacija Gradske uprave, rashodi se smanjuju za 1.190.000,00 kuna, a na programu 007 - Oprema i namještaj za Gradsku upravu, rashodi se povećavaju za 440.000,00 kuna.

U okviru programa 005 – Redovna djelatnost Gradske uprave, na aktivnosti 005001 – Administracija i upravljanje, rashodi se smanjuju za 1.340.000,00 kuna. Na kontu plaća 311 rashodi se smanjuju u iznosu 1.190.000,00 kuna te se na istom kontu za iznos od 80.000,00 kuna mijenja izvor financiranja sa izvora Općih prihoda i primitaka, šifra 11, na izvor Prihoda od legalizacije nelegalno izgrađenih objekata, šifra 39. Na kontu 312 - Ostali rashodi za zaposlene. rashodi se povećavaju za 410.000,00 kuna, a na kontu 313 – Doprinosi na plaće, planirani iznos se smanjuje za 560.000,00 kuna. Na kontu 324 – Naknade osobama izvan radnog odnosa, mijenja se izvor financiranja u iznosu od 20.000,00 kuna i to s izvora prihoda Ostale pomoći unutar općeg proračuna šifra 45, na izvor Općih prihoda i primitka šifra 11.

Na aktivnosti 005002 – Materijalni i financijski rashodi, sredstva se povećavaju za 42.000,00 kuna. Na kontu 321 – Naknade troškova zaposlenima, sredstva se povećavaju za 50.000,00 kuna. Na kontu 322 - Rashodi za materijal i energiju, Rashodi se povećavaju za 225.000,00 kuna za uredski i ostali materijal za potrebe redovnog poslovanja. Na kontu 323 – Rashodi za usluge, sredstva se smanjuju za 276.000.00 kuna. Na kontu 329 – Ostali nespomenuti rashodi poslovanja, sredstva se smanjuju za iznos od 2.000,00 kuna, na kontu 343 – Ostali financijski rashodi, sredstva se povećavaju za 45.000,00 kuna, za usluge platnoga prometa.

U okviru programa 006 – Informatizacija Gradske uprave, na projektu 006001 – Računalna oprema, konto 422 – Postrojenje i oprema, rashodi se povećavaju za 160.000,00 kuna i to za računalnu opremu za potrebe Gradske uprave i Gradskog vijeća.

Na projektu 006002 – Računalni programi, konto 426 – Nematerijalna proizvedena imovina, sredstva se smanjuju za 1.400.000,00 kuna jer se sukladno izmjeni Plana implementacije informacijskog sustava za upravljanje dokumentima ista neće realizirati do kraja godine.

Na projektu 006003 – Mrežna i komunikacijska oprema, konto 422 – Postrojenje i oprema, rashodi se povećavaju u iznosu od 50.000,00 kuna i to za strukturno kabliranje uredskih prostora Gradskog kotara Montovjerna te ostalu opremu.

U okviru programa 007 – Oprema i namještaj za Gradsku upravu, na projektu 007001 - Oprema i namještaj, konto 422 – Postrojenje i oprema, rashodi se povećavaju za 245.000,00 kuna i to za nabavu novog agregata. Na kontu 424 – Umjetnička djela, knjige i ostale izložbene vrijednosti, rashodi se povećavaju za 95.000,00 kuna za financijsku evidenciju umjetničkih slika kojima se kompenzira najamnina za zakup prostora u vlasništvu Grada Dubrovnika.

Na projektu 007002 – Prijevozna sredstva, konto 423 - Prijevozna sredstva, rashodi se povećavaju za 100.000,00 kuna za kupnju vozila za potrebe prometnog redarstva.